**Zápisnica**

**Zo zasadnutia Žiackej školskej rady**

**pri Strednej odbornej škole technickej, Vranovská 4, Bratislava**

**21.01.2019**

Program:

1. Otvorenie zasadnutia
2. DOD – propagácia a pomoc
3. Prerokovanie prípravy jednotlivých bodov z plánu práce ŽŠR
4. Rôzne

Ad. 1: Mgr. Petra Pavelková, ako koordinátorka ŽŠR pri SOŠ technická, Vranovská 4, Bratislava, otvorila zhromaždenie, na ktorom bolo prítomných žiakov, zástupcov tried.

Ad.2: DOD – bude najbližšie v stredu o dva dni. Je potrebné spropagovať ho aj na vlastných profiloch na FB zdieľaním príspevku školy na FB stránke školy. Dvaja dobrovoľníci, ktorí budú sprevádzať záujemcov o štúdium na našej škole, ktorí sa zúčastnia DOD. Pre stredu 23.1. 2019 sa prihlásili Erik Martinka, I.ZO a Lukáš Tóth, III.ZO. Majú už skúsenosti, vedia čo je potrebné. Služba bude od 8:30 do 17:00. Následne im vedenie udeľuje deň voľna.

Pre pripravované DOD v marci, ktoré sa bude konať niektorú sobotu je potrebné zabezpečiť hudobné vystúpenie. Plánované bolo zavolať rapera Kaliho, ktorý je absolventom našej školy. Vzhľadom na to, že má celý marec koncertnú šnúru to nebude možné, preto privítame návrhy na iných pre mládež zaujímavých spevákov alebo skupín, ktorých by sme mohli osloviť so žiadosťou o spoluprácu.

Ad. 3: P. Pavelková sa pýtala na ďalšie aktivity, ktoré boli plánované v rámci plánu práce školskej žiackej rady. Keďže študenti si nepamätajú program !!, koordinátorka im ho zašle do skupiny na messengeri. Následne si do ďalšieho stretnutia žiaci pripravia návrhy na realizáciu. Tiež je potrebné porozmýšľať nad realizáciou jarného upratovania.

Ad. 4: Polročné prázdniny budú 1.2. v piatok. Výpisy známok za prvý polrok budú odovzdávané vo štvrtok pred prázdninami alebo v pondelok po prázdninách.

V Bratislave, dňa 21.01.2019

 predseda ŽŠR Imrich Tóth

Koordinátor: Mgr. Petra Pavelková